recursal/SuperWikiNEXT-32B huggingface dataset:
நாட்டுக்கோட்டை நகரத்தார் என்றும் நாட்டுக்கோட்டை செட்டியார் என்றும் அழைக்கப்படும் சாதியினர் தமிழ்நாட்டில் சிவகங்கை மற்றும் புதுக்கோட்டை மாவட்டங்களில் உள்ள 76 ஊர்களில் வாழ்ந்துவருகின்றனர். இவர்கள் **நகரத்தார்** என்றும் அழைக்கப்படுகின்றனர். இவர்கள் வாழும் பகுதி செட்டிநாடு என்று அழைக்கப்படுகிறது. செட்டிநாட்டின் மையப் பகுதியாக குன்றக்குடி அமைந்துள்ளதால் அதற்கு கிழக்கே, தெற்கே, மேற்கே நகரத்தார்கள் வாழ்ந்துவரும் ஊர்கள் **கீழ வட்டகை**, **தெற்கு வட்டகை, மேல வட்டகை** என்ற பெயர்களால் வழங்குகின்றன. புதுக்கோட்டை சமஸ்தான பகுதியில் நகரத்தார்கள் வாழ்ந்துவரும் ஊர்கள் **கீழப்பத்தூர்**, **மேலப்பத்தூர்** **நீண்டகரைப் பிரிவு** என்ற பெயர்களால் வழங்குகின்றன. மேற்கூறிய ஆறு வட்டகையிலும் அமையாத ஊர்கள் **பதினாறூர் வட்டகை** என்ற பெயரில் வழங்குகின்றன. 

ஆக மொத்தமாக நாட்டுக்கோட்டை நகரத்தார்கள் வாழ்ந்துவரும் செட்டிநாடு ஏழு வட்டகைகளாக(பகுதிகளாக) பிரிக்கப்பட்டுள்ளது.

ஏழு வட்டகைகள்
-------------

1. கீழ வட்டகை 

2. தெற்கு வட்டகை 

3. மேல வட்டகை

4. கீழப்பத்தூர் 

5. மேலப்பத்தூர் 

6. பதினாறூர் வட்டகை 

7. நீண்டகரைப் பிரிவு

எழுபத்தாறு ஊர்கள்
-----------------

**வட்டகை வாரியாக எழுபத்தாறு (76) ஊர்கள்**

**1.கீழ வட்டகை (3)**

1.தேவகோட்டை

2.சண்முகநாதபுரம்

3.சொர்ணநாதபுரம் (தாணிச்சாவூரணி)

**2.தெற்கு வட்டகை (19)**

4.நாட்டரசன் கோட்டை

5.பாகனேரி

6.கண்டரமாணிக்கம்

7.அலவாக்கோட்டை

8.அரண்மனை சிறுவயல்

9.க.சொக்கநாதபுரம்

10.கீழப்பூங்குடி

11.ஒக்கூர்

12.சொக்கலிங்கபுரம் (மதகுபட்டி)

13.நடராஜபுரம்

14.வெற்றியூர்

15.பட்டமங்கலம்

16.காளையார் மங்கலம்

17.கருங்குளம்

18.அளகாபுரி (இவ்வூர் கொல்லங்குடி.அளகாபுரி என்றும் நாட்டரசன்கோட்டை.அளகாபுரி என்றும் வழங்கப்படுகிறது)

19.செம்பொனூர்

20.பனங்குடி

21.சக்கந்தி

22.சோழபுரம்

**3.மேல வட்டகை (15)**

23.கீழச்சீவல்பட்டி

24.அளகாபுரி (பில்லமங்களம்.அளகாபுரி)

25.நெற்குப்பை

26.கண்டவராயன்பட்டி

27.சிறுகூடல்பட்டி

28.பூலாங்குறிச்சி

29.நாச்சியாபுரம்

30.ஆ.தெக்கூர்

31.உலகம்பட்டி

32.செவ்வூர்

33.விராமதி

34.மகிபாலன்பட்டி

35.சிராவயல்

36.பிள்ளையார்பட்டி

37.ஆவினிப்பட்டி

**4.கீழப்பத்தூர் (4)**

38.அரிமழம்

39.இராமச்சந்திராபுரம் (கடியாபட்டி)

40.இராயவரம்

41.தேனிப்பட்டி

**5.மேலப்பத்தூர் (14)**

42.வலையப்பட்டி

43.நற்சாந்துபட்டி

44.வேந்தன்பட்டி

45.மேலைச்சிவபுரி

46.பொன்.புதுப்பட்டி

47.வேகுப்பட்டி

48.கொப்பனாபட்டி

49.விரையாச்சிலை

50.இராங்கியம்

51.பனையப்பட்டி

52.குருவிக்கொண்டான்பட்டி

53.மிதிலைப்பட்டி

54.குழிபிறை 

55.வி.லெட்சுமிபுரம் (நெய்க்கோணம் லெட்சுமிபுரம்)

**6.பதினாறூர் வட்டகை (20)**

56.காரைக்குடி

57.பள்ளத்தூர்

58.கண்டனூர்

59.புதுவயல்

60.கோட்டையூர்

61.உ.சிறுவயல்

62.பலவான்குடி

63.ஆ.முத்துப்பட்டணம்

64.அரியக்குடி

65.கொ.லெட்சுமிபுரம்

66.அளகாபுரி (இவ்வூர் கோட்டையூர் அளகாபுரி என்றும் கண்டனூர் அளகாபுரி என்றும் வழங்கப்படுகிறது)

67.கானாடுகாத்தான்

68.ஆத்தங்குடி

69.கல்லல்

70.கொத்தமங்கலம்

71.நேமத்தான்பட்டி

72.கல்லுப்பட்டி

73.சொக்கலிங்கம் புதூர் (சொக்கனேந்தல்)

74.மாநகரி

75.அமராவதிபுதூர்

**7.நீண்டகரைப் பிரிவு (1)**

76.கோனாபட்டு

1.

இதையும் பார்க்க
---------------

* நாட்டுக்கோட்டை செட்டியார்
* நகரத்தார் உறவுமுறைப் பெயர்கள்
* செட்டிநாடு

சான்றுகள்
---------

* 

1. ↑  சோமலெ (1984). *செட்டிநாடும் செந்தமிழும்*. வானதி பதிப்பகம்.
**கல்சியம் கார்பைடு** (*Calcium carbide*) என்பது CaC2 என்ற மூலக்கூறு வாய்பாட்டைக் கொண்ட ஒரு சேர்மம் ஆகும். தொழிற்துறையில் இது அசெட்டிலின், கல்சியம் சயனமைடு போன்ற வளிம உற்பத்திகளில் முக்கியமாகப் பயன்படுத்தப்படுகிறது.

தூய கல்சியம் கார்பைடு நிறமற்றதாகும். எனினும் சந்தையில் உள்ள கல்சியம் கார்பைடு சாம்பல் மற்றும் பழுப்பு நிறமுடையதாக இருக்கும். இதில் 80-85% CaC2 காணப்படும். மீதமானவை CaO (கல்சியம் ஒக்சைடு), Ca3P2 (கல்சியம் பொஸ்பைடு), CaS (கல்சியம் சல்பைடு), Ca3N2 (கல்சியம் நைட்ரைடு), SiC (சிலிக்கன் கார்பைடு) ஆகியவையாகும்.

இச்சேர்மம் இந்தியாவில் சட்டத்துக்குப் புறம்பாகப் பழங்களைப் பழுக்க வைக்கப் பயன்படுத்தப்படுகின்றது. எனினும் இப்பயன்பாடு புற்றுநோயைத் தோற்றுவிக்கக்கூடியது.

உற்பத்தி
--------

கல்சியம் கார்பைடு
கல்சியம் கார்பைடு தொழிற்சாலைகளில் மின்வில் உலை மூலம் கல்சியம் ஒக்சைடு (நீறாத சுண்ணாம்பு) மற்றும் கரிமத்தை 2000 °C வெப்பநிலையில் சூடாக்குவதால் பெறப்படுகின்றது. இம்முறை 1888ஆம் ஆண்டு கண்டுபிடிக்கப்பட்டது.

CaO + 3 C → CaC2 + CO
சாதாரண தீயால் இவ்வெப்பநிலையை அடைய முடியாததால் காரீய மின்வாய்களுடைய மின்வில் உலை கல்சியம் கார்பைட்டு உற்பத்திக்குப் பயன்படுத்தப்படுகின்றது. பொதுவாக இம்முறையில் பெறப்படும் கலவையில் 80% கல்சியம் கார்பைட்டு அடங்கியிருக்கும். இவ்வாறு பெறப்படுவதை நொறுக்கி அதன் கல்சியம் கார்பைட்டு அளவை ஒரு மாதிரியுடன் நீரைக் கலப்பதன் மூலம் துணிவர். நீருடன் தாக்கமடையும் போது உருவாக்கப்படும் அசிட்டலீன் வாயுவின் கனவளவைக் கொண்டு இது அளவிடப்படும். உதாரணமாக பிரித்தானியாவில் நியம அளவாக 295 லீ/கிகி உம் செருமனியில் 300 லி/கிகி உம் உள்ளது. கார்பைட்டில் காணப்படும் மாசு பொஸ்பைடு ஆகும். இது நீரேற்றப்பட்ட நிலையில் பொஸ்பைனைத் தருகிறது.

பயன்பாடு
--------

### அசிட்டலீன் வாயு உற்பத்தி

பல்வேறு பயன்பாடுகளை உடைய அசிட்டலீன் வாயுவை (C2H2) கல்சியம் கார்பைட்டையும் நீரையும் கொண்டு உற்பத்தி செய்ய இயலும். இது 1862 ஆம் ஆண்டில் பிரீட்ரிக்கு வூலர் என்பவரால் கண்டுபிடிக்கப்பட்டது.

CaC2 + 2 H2O → C2H2 + Ca(OH)2
### கல்சியம் சயனமைட் உற்பத்தி

கல்சியம் கார்பைட்டை உயர் வெப்பநிலையில் நைதரசன் வாயுவுடன் தாக்கமடையச் செய்வதன் மூலம் கல்சியம் சயனமைட் உற்பத்தி செய்யப்படுகின்றது.

CaC2 + N2 → CaCN2 + C
கல்சியம் சயனமைட் வேதி உரமாகப் பயன்படுத்தப்படுகின்றது. இது நீரேற்றம் செய்யப்படும் போது சயனமைடை (H2NCN) தருகிறது.

மேற்கோள்கள்
-----------

1. ↑  Patnaik, Pradyot (2003). *Handbook of Inorganic Chemical Compounds*. McGraw-Hill. பன்னாட்டுத் தரப்புத்தக எண்:0-07-049439-8.. பார்த்த நாள்: 2009-06-06.
2. ↑  "Bet on it. Your mango is ripened using carbide". *Daily News and Analysis*. மே 18, 2013.. பார்த்த நாள்: 2013-05-19.
3. ↑  Calcium Carbide
[*தொடர்பிழந்த இணைப்பு*], Bernhard Langhammer, Ullmann's Encyclopedia of Industrial Chemistry, Wiley Interscience.

| * பா
* உ
* தொ
 கால்சியம் சேர்மங்கள் |
| --- |
| 
* CaAl2O4
* CaB6
* CaBr2
* Ca(BrO3)2
* CaC2
* CaCN2
* Ca(CN)2
* CaCO3
* CaC2O4
* CaCl2
* Ca(ClO)2
* Ca(ClO3)2
* CaCrO4
* CaF2
* CaH2
* Ca(HCO3)2
* CaH2S2O6
* CaI2
* Ca(IO3)2
* Ca(MnO4)2
* CaN6
* Ca(NO3)2
* CaO
* CaO2
* Ca(OH)2
* CaP
* CaS
* CaPo
* CaSO3
* CaSO4
* CaSi2
* CaTiO3
* Ca2P2O7
* Ca2SiO4
* Ca3Al2O6
* Ca3(AsO4)2
* Ca3(BO3)2
* Ca3(C6H5O7)2
* Ca3N2
* Ca3P2
* Ca4(PO4)2O
* Ca3(PO4)2
* Ca(H2PO4)2
* CaHPO4
* C36H70CaO4

 |
**பால்சார் இனப்பெருக்கம்**  (Sexual reproduction) அல்லது **கலவிமுறை இனப்பெருக்கம்** எனப்படுவது இரு உயிரினங்களின் மரபுப் பொருட்கள் ஒன்றிணைந்து ஓர் புதிய உயிரினம் உருவாவதைக் குறிக்கும். பால்சார் இனப்பெருக்கத்தில் இரு செயல்பாடுகள் முதன்மையானவை;அவை: ஒடுக்கற்பிரிவு, நிறப்புரிகள் பாதியாக உடைகின்ற செயல்பாடு; மற்றொன்று கருக்கட்டல், இரு பாலணுக்கள் இணைந்து நிறப்புரிகள் முதலில் இருந்த எண்ணிக்கைக்குத் திரும்புதல். ஒடுக்கற்பிரிவின்போது, ஒவ்வொரு சோடியின் நிறப்புரியும் வழமையாக பரிமாறப்பட்டு ஒத்த மறுசேர்க்கை நிகழச் செய்கிறது .

பால்சார் இனப்பெருக்க கூர்ப்பு நிகழ்வு புதிரானது. பால்சார்ந்த இனப்பெருக்க உயிரினங்களுக்கான முதல் தொல்லுயிர் எச்ச ஆதாரங்கள் ஏறத்தாழ 1 முதல் 1.2 பில்லியன் ஆண்டுகளுக்கு முன்பான ஸ்டேனிய காலத்து மெய்க்கருவுயிரிகளில் காணப்படுகின்றன. கட்புலனாகத்தக்க உயிரினங்கள் பெரும்பாலானவற்றில், ஏறத்தாழ அனைத்து விலங்குகள் மற்றும் தாவரங்களில், பால்சார் இனப்பெருக்கமே முதன்மையான இனப்பெருக்க வழியாக உள்ளது. இந்தச் செயல்முறைகள் ஒரேபோல இருப்பதால் பாக்டீரிய இணைவுறுதல், இரண்டு பாக்டீரியாக்களிடையே டி. என். ஏ. மாற்றிக்கொள்வது, பால்சார் இனப்பெருக்கத்துடன் தவறாக புரிந்து கொள்ளப்படுகிறது. 

உயிரியல் கூர்ப்புக் கொள்கைகள் முந்தைய பால்சாரா இனப்பெருக்கத்திலிருந்து பால்சார் இனப்பெருக்கம் உருவானதற்கு பல விளக்கங்கள் அளித்துள்ளன. கிளைப்பாட்டின் தேர்வு அழுத்தம் காரணமாக — தனது கிளைப்பாட்டுத் தொகையில் மாறிவரும் சூழலுக்கேற்ப மிக விரைவாக மாற்றங்களை உண்டாக்கிட கருவுறா இனப்பெருக்கத்தினை விட விரைவான பால்சார் இனப்பெருக்கத்தின் வினைத்திறன்.மேலும் கிளைப்பாடு வேறொரு கிளைப்பாட்டுடன் மட்டுப்படுத்திய வளங்களுக்காகப் போராடும் வகையில் கூர்ப்பு மேம்பட பால்சார் இனப்பெருக்கம் உதவுகிறது. 

பால்சார் இனப்பெருக்கத்தின் முதல்நிலை , "ஒடுக்கற்பிரிவில்," நிறப்புரிகளின் எண்ணிக்கை பாதியாக குறைக்கப்படுகிறது. "கருக்கட்டலின்" போது அப்லாய்டு பாலணுக்கள் ஒன்றிணைந்து முதலில் இருந்த நிறப்புரிகளின் எண்ணிக்கை மீட்கப்படுகிறது.

உசாத்துணைகள்
------------

1. Pang, K. "Certificate Biology: New Mastering Basic Concepts", Hong Kong, 2004
2. Journal of Biology of Reproduction, accessed in August 2005.
3.

மேற்கோள்கள்
-----------

1. ↑  
N.J. Buttefield (2000). "Bangiomorpha pubescens n. gen. n. sp.: implications for the evolution of sex, multicellularity, and the Mesoproterozoic/Neoproterozoic radiation of eukaryotes". *Paleobiology* **26** (3): 386–404. doi:10.1666/0094-8373(2000)026<0386:BPNGNS>2.0.CO;2. .

வெளி இணைப்புகள்
---------------

* Khan Academy, video lecture பரணிடப்பட்டது 2011-10-08 at the வந்தவழி இயந்திரம்
**கவாச்** (*Kavach*) என்பது இந்திய ரயில்வேயின் தானியங்கி தொடருந்து பாதுகாப்பு கருவியாகும். இது முழுமையாக உள்நாட்டில் உருவாக்கப்பட்ட தொழில்நுட்பமாகும். இந்த தொழில்நுட்பத்தை ரயில்வேயின் வடிவமைப்பு ஆய்வு அமைப்பான ஆர்டிஎஸ்ஓ உருவாக்கியுள்ளது.

பரிசோதனை
--------

தெற்கு மத்திய ரயில்வேயில் சிக்கந்தராபாத் பிரிவில் குல்லாகுடா-சிட்கிட்டா தொடருந்து நிலையங்களுக்கிடையே கவாச் தொழில்நுட்பம் மார்ச் 4, 2022ல் பரிசோதனை செய்யப்பட்டது. இரண்டு தொடருந்து என்ஜின்கள் ஒரே இருப்புப் பாதையில் எதிர் எதிர் திசையில் மோதுவது போல் போன்ற சூழ்நிலை உருவாக்கப்பட்டது. இவற்றில் ஒரு என்ஜினில் ரயில்வே அமைச்சர் அஸ்வினி வைஷ்னவும் மற்றொரு என்ஜினில் ரயில்வே போர்டு தலைமை செயல் அதிகாரியும் பயணம் செய்தனர். இந்த என்ஜின்களில் பொருத்தப்பட்டிருந்த கவாச் கருவிகள் ஒரே தடத்தில் எதிர் எதிரே தொடருந்துகள் வருவதை கண்டுகொண்டு சுமார் 380 மீட்டர் இடைவெளியில் என்ஜின்களை தானாகவே நிறுத்தியது. இதன் மூலம் கவாச் கருவி பரிசோதனை வெற்றிகரமாக செயல்பட்டதாக அறிவிக்கப்பட்டது.

இதனையும் காண்க
--------------

* தானியங்கி தொடருந்து பாதுகாப்பு
* தொடருந்துகள் மோதல் எதிர்ப்புக் கருவி
* இரயில்வே பாதுகாப்பு ஆணையம்

மேற்கோள்கள்
-----------

1. ↑  "Press Release".
2. ↑  "Handbook on Train Collision Avoidance System (TCAS)" (PDF).
3. ↑  "ரயில்களின் மோதலை தடுக்கும் புதிய தொழில்நுட்பம்: என்ன அது?". Puthiyathalaimurai. .
4. ↑  "Explained: Kavach, the Indian technology that can prevent two trains from colliding".
5. ↑  "Indian Railways: Watch video of how'Kavach' averts collision of two speeding trains".

வெளியிணைப்புகள்
---------------

* விளக்கம்
**புரெயில் கோட்டை** *(Burail Fort)* என்பது இந்தியாவின் பஞ்சாப் மற்றும் அரியானா மாநிலங்களின் தலைநகரமான சண்டிகர் நகரின் தற்போதைய 45 ஆவது பிரிவில் அமைந்துள்ள ஒரு கோட்டையாகும். முகலாயர் காலத்தில் இக்கோட்டை கட்டப்பட்டுள்ளது. கி.பி 1712 ஆம் ஆண்டுவரையில் இக்கோட்டை ஃபாச்தார் எனப்படும் முகலாயக் காவல் அதிகாரியின் கட்டுப்பாட்டின் கீழ் இருந்தது. இக்காவல் அதிகாரி பொதுமக்களிடம் மிகவும் கடுமையாக நடந்து கொண்டார். புதியதாக திருமணம் செய்து கொண்ட மணப்பெண் ஒவ்வொருவரும் அவர்களுடைய கணவன்மார்களுடன் செல்வதற்கு முன் சிலநாட்கள் இவருடன் இருக்கவேண்டும் என்று கட்டாயப்படுத்தப்பட்டனர். பொதுமக்கள் இவருக்கு எதிராக பண்டா பகதூர் எனப்படும் சீக்கிய படைத்தலைவரிடம் முறையிட்டனர். கல்சா இராணுவத்தை அனுப்பிய இவர் காவல் அதிகாரியையும் கொன்று கோட்டையையும் கைப்பற்றினார்.

படக்காட்சியகம்
--------------

* புரெயில் கோட்டை,சண்டிகர், வடகிழக்கு திசை தூண்புரெயில் கோட்டை,சண்டிகர், வடகிழக்கு திசை தூண்
* வடமேற்கு திசை தூண்வடமேற்கு திசை தூண்
* தென்மேற்கு திசை தூண்தென்மேற்கு திசை தூண்
* பாழான நுழைவாயில் பாழான நுழைவாயில்
* பஞ்சாபி மொழியில் விரிவான வரலாறுபஞ்சாபி மொழியில் விரிவான வரலாறு

மேற்கோள்கள்
-----------

1. ↑

.
**கவால் கிராமம்** (Kawal Village-U.P) உத்தரப்பிரதேசம் மாநிலத்தில் முசாபர் மாவட்டத்தில் உள்ள கிராமம் ஆகும்.

அமைவிடம்
--------

*முசாபர் மாவட்டத்தின்* தலைநகரான முசாபர் நகரிலிரிந்து புறநகர் பகுதியில் அமைந்துள்ளது கவால் கிராமம்.

நிகழ்வு
-------

ஆகஸ்ட் 27ம் தேதி ஒரு தரப்பைச் சேர்ந்த பெண் ஒருவரை மற்றொரு தரப்பைச்சேர்ந்த ஷானவாஸ் என்பவர் கிண்டல் செய்தார். ஆகையால் அப்பெண்ணின் உறவினர்கள் சச்சின் மற்றும் கவுரவ் இருவரும் சேர்ந்து ஷானவாஸ்சை கொலை செய்தனர். ஷானவாஸ் கொலையைத் தொடர்ந்து அவர்கள் இருவரையும் ஷானவாஸ் உறவினர்கள் சுட்டுக் கொலை செய்தனர். இதனால் அப்பகுதி காவல் நிலையத்தில் 6 பேர் மேல் வழக்கு பதிவு செய்யப்பட்டது.

கலவரம்
------

இதன் தொடர்ப்பாக 7 ம் தேதி நக்லா மண்டலம் பகுதியில் கூட்டம் ஒன்று போடப்பட்டது. அதன் தொடர்ச்சியாக அப்பகுதியில் கலவரம் பரவத் துவங்கியது. அது முசாபர் மாவட்டத்திலும் பரவியது. மற்றும் இக்கலவரம் அருகில் அமைந்துள்ள பாக்பட் மாவட்டத்திலும் பரவியது.

இச்சம்பவத்தால் இப்பகுதியில் நடந்த கலவரத்தால் 31 பேர் மரணம் அடைந்துள்ளதாகவும் 45 பேர் படுகாயம் அடைந்துள்ளதாகவும் பத்திரிக்கைகள் தெரிவித்தன. 13.09.2013 கணக்குப்படி மரணம் அடந்தோர் எண்ணிக்கை 48 ஆக உயர்ந்தது..

ராணுவம் வருகை
-------------

கவால் கிராமத்தில் நடந்த இச்சம்பவத்தால் 10,000 மாநில பாதுகாப்பு படை குவிக்கப்பட்டது. 1,300 மத்திய ரிசர்வ் படையும், 1,200 அதிவிரைவு படையும் குவிக்கப்பட்டது.

ஊரடங்கு உத்தரவு
---------------

இப்பகுதியில் 12.09.2013 வரை ஊரடங்கு உத்தரவு போடப்பட்டுள்ளது. மற்றும் பள்ளிகள், கல்லூரிகளுக்கு விடுமுறை விடப்பட்டன.

ஆதாரங்கள்
---------

* muzaffarnagar-riots, ekuruvi.com
* உ.பி.யில் கலவரம் தொடர்கிறது வீடு வீடாக சோதனை நடத்தி பயங்கர ஆயுதங்கள் பறிமுதல் பரணிடப்பட்டது 2013-09-10 at the வந்தவழி இயந்திரம். நாளிதழ்:தினகரன்
* Akhilesh faces people’s anger in Muzaffarnagar தி இந்து, 16/09/2013.

மேற்கோள்கள்
-----------

1. ↑  "Integrated Management Information System (IMIS)". 2016-03-04 அன்று மூலம் பரணிடப்பட்டது. 2013-09-10 அன்று பார்க்கப்பட்டது.
2. ↑   கலவரம்
3. ↑  "காப்பகப்படுத்தப்பட்ட நகல்". 2013-09-11 அன்று மூலம் பரணிடப்பட்டது. 2013-09-10 அன்று பார்க்கப்பட்டது.

* 
* பரணிடப்பட்டது 2013-09-12 at the வந்தவழி இயந்திரம்
ஒரு மீள்பயன்பாட்டுப் பை
**மீள்பயன்பாட்டுப் பொருள் பை** (*Reusable shopping bag*) என்பது பெருட்களை எடுத்துச்செல்ல மீண்டும் மீண்டும் பயன்படும் பைகள் ஆகும்.

தேவை
----

மேற்கு நாடுகளில் பல காலமாக பொருட்களை வாங்கும் பொழுது இலவசமாக நெகிழிப் பைகள் வழங்கும் வழக்கம் இருந்தது. இது ஒரு பெரும் குப்பைப் பிரச்சினையை தேற்றுவித்தது. இந்நெகிழிப் பைகள் இலகுவில் மக்காதவை. இதனால் சூழலுக்கு நெடுங்காலத்துக்கு கேடு என்றும், தேவையற்ற செலவு என்றும் உணரப்பட்டது. இக்காரணங்களால் நெகிழிப் பைகளுக்கு பதிலாக மீள்பயன்பாட்டுப் பைகளைப் பயன்படுத்த நுகர்வோரை ஊக்குவிக்கின்றனர்.

பைகளின் தன்மை
-------------

மீள்பயன்பாட்டுப் பைகள் நெகிழிப் பைகளை விட பெரிதாகவும் உறுதியான பொருட்களாலும் உருவாக்கப்படுகிறன. பெரும்பாலானவை மீள்பயன்பாட்டு மூலப்பொருட்களால் உருவாக்கப்படுகின்றன. நெகிழிப் பை ஒன்றை விட 10 முதல் 50 மடங்கு விலை கூடியவை. ஆனால், இவற்றை நீண்ட காலத்துக்கு மீண்டும் மீண்டும் பயன்படுத்த முடியும்.

நாடுகள் வாரியாக மீள்பயன்பாட்டுப் பைகள்
--------------------------------------

* கனடாவில் உள்ள ரொன்றரோ மாநகரில் நெகிழிப் பைகளை இலவசமாக வழங்குவதற்கு எதிராக சட்டம் இயற்றப்பட்டிருக்கிறது. மேலும் மீள்பயன்பாட்டுப் பைகளை பயன்படுத்த நுகர்வோர் பெரிது ஊக்குவிக்கப்படுகின்றனர்.
* ஐக்கிய இராச்சியத்தில் இப் பைகள் வாழ்நாள் பைகள் அல்லது Bag for Life என அறியப்படுகின்றன.
* ஆஸ்திரேலியாவில் இப் பைகள் பச்சைப் பைகள் அல்லது Green Bags என அறியப்படுகின்றன.

மேற்கோள்கள்
-----------

1. ↑  "Bag-for-life 'bug risk' advice". *BBC News*. 1 October 2015 அன்று பார்க்கப்பட்டது.
2. ↑  "How can plastic bag addiction be cured?". *BBC News*. 1 October 2015 அன்று பார்க்கப்பட்டது.
**மு. இராமலிங்கம்** (9 அக்டோபர் 1908 - 1 ஆகத்து 1974) ஈழத்து எழுத்தாளரும், வரலாற்றாசிரியரும், நாடகாசிரியரும், நாட்டுப் பாடல் ஆய்வாளரும் ஆவார். முருகரம்மான் என்ற பெயரிலும் எழுதியவர். *மக்கள் கவிமணி* என்ற அடைமொழியுடன் அழைக்கப்பட்டார்.

வாழ்க்கைக் குறிப்பு
-------------------

நன்னித்தம்பி முருகேசு இராமலிங்கம் என்ற இயற்பெயரைக் கொண்ட மு. இராமலிங்கம் யாழ்ப்பாணம் வட்டுக்கோட்டையில் பிறந்தவர். யாழ்ப்பாணக் கல்லூரியில் கல்வி கற்று, இலங்கை இரயில்வே திணைக்களத்திலும், இறைவரித் திணைக்களத்திலும் பணியாற்றியவர். நாட்டார் இலக்கியம், நாட்டார் பாடல்கள் பற்றி எழுதியும், பாடல்கள் சிலவற்றைத் தொகுத்தும் பல இதழ்களில் எழுதினார். தமிழ், ஆங்கிலம் இரண்டிலும் புலமை மிக்கவராகத் திகழ்ந்த இவரின் நாட்டார் வழக்காற்றியல் பற்றிய ஆக்கங்களை தமிழ்நாட்டுப் பத்திரிகைகளும் வெளியிட்டன.

இறைவரித்திணைக்களத்தில் பணியாற்றிய போது கொழும்பு வெள்ளவத்தையில் வசித்து வந்தார். வெள்ளவத்தை மு. இராமலிங்கம் என்றே எழுதியவர் ஓய்வு பெற்று யாழ்ப்பாணம் சென்றபின் வட்டுக்கோட்டை மு. இராமலிங்கம் என்று எழுதி வந்தார். 1943 இல் அசோகமாலா என்ற நாடக நூலை முருகரம்மான் என்ற புனை பெயரில் வெளியிட்டார்.

வெளியிட்ட நூல்கள்
-----------------

மு. இராமலிங்கம் இரண்டு நாடக நூல்களையும், நாட்டார் பாடல்கள் பற்றி நான்கு நூல்களையும் எழுதி வெளியிட்டுள்ளார். இவற்றை விடப் பல நூல்களை தொகுத்து வெளியிட்டுள்ளார்.

* அசோகமாலா (நாடகம், 1943)
* நவமணி (நாடகம்)
* இலங்கை நாட்டுப் பாடல்கள்
* கிராமக் கவிக்குயில்களின் ஒப்பாரிகள் (1960)
* வட இலங்கையர் போற்றும் நாட்டார் பாடல்கள்
* கள்ளக் காதலர் கையாண்ட விடுகதைகள்

### தொகுப்பு நூல்கள்

* *கனகி புராணம்* - நட்டுவச் சுப்பையனார் (மூலம்), சிவங். கருணாலய பாண்டியனார் (விரிவுரை), 1961

மேற்கோள்கள்
-----------

1. 1 2  இரசிகமணி கனக செந்திநாதன் (ஆகத்து 1968). "முதன் முதலில் சந்தித்தேன்". *மல்லிகை*.
2. ↑  "மக்கள் கவிமணி மு. இராமலிங்கம்". மில்க்வைற் செய்தி. 23 நவம்பர் 1977. 21 பெப்ரவரி 2016 அன்று பார்க்கப்பட்டது.
3. ↑  தெளிவத்தை ஜோசப் (24 அக்டோபர் 2012). "ஊற்றுக்களும் ஓட்டங்களும்: மீனாட்சியம்மாள் முதல் மார்க்ஸிம் கார்க்கி வரை-விமர்சனம்". இனியொரு. 21 பெப்ரவரி 2016 அன்று பார்க்கப்பட்டது.
**நகரத் தந்தை** (***மேயர்***; *mayor*, "பெரிய" எனப் பொருள்படும் இலத்தீன் மொழியின் மேயோரிலிருந்து (*maior*) பெறப்பட்டது) பல நாடுகளிலும் மாநகரம் அல்லது நகரம் போன்ற உள்ளாட்சி அரசின் மிக உயரிய அலுவலர் ஆவார். **நகரக் கிழார்**, **நகர பிதா**, **மாநகர முதல்வர்** எனவும் அறியப்படுகின்றார்.

உலகளவில் மேயரின் அதிகாரங்கள், பொறுப்புகள் குறித்த உள்ளகச் சட்டங்கள் மற்றும் வழமைகளில் பெருத்த வேறுபாடுகள் காணப்படுகின்றன. மேயர் எவ்வாறு தேர்ந்தெடுக்கப்படுகிறார் அல்லது நியமிக்கப்படுகிறார் என்பதும் வேறுபடுகின்றன. சிலவற்றில் மேயர் நகர அரசின் முதன்மை அதிகாரியாகவும் சிலவற்றில் பல்லுறுப்பினர் நகரவையின் தலைவராகவும் சிலவற்றில் ஒரு கௌரவப் பதவியாகவும் வரையறுக்கப்படுகின்றது. மேயர் நேரடியாகவோ அல்லது நகரசபை உறுப்பினர்களாலோ தேர்ந்தெடுக்கப்படலாம்.

ஜெர்மனி போன்ற கூட்டாட்சி குடியரசுகளில் மேயர் நகர அரசின் முதல்வராக உள்ளார். மாநில அரசின் முதல்வர் ஆட்சி புரிவதைப் போலவே மாநகர மேயரும் ஆட்சி புரிகின்றார். எனவே இவர் **நகர முதல்வர்** என்றும் அறியப்படுகின்றார். தோக்கியோ போன்ற பெரிய நகரங்களில் ஆளுநர் மேயராக உள்ளார்.

ஐக்கிய இராச்சியம், ஆத்திரேலியா போன்ற பல நாடுகளில் மேயர் நகரத்தின் தினசரிப் பணிகளுக்குப் பொறுப்பேற்பதில்லை. இந்தப் பணியை டவுன் கிளார்க் அல்லது மாநகராட்சி ஆணையர் மேற்கொள்கிறார்; இது ஒரு முழுநேர ஊதியப் பணியாகும். மேயர், பெரும்பாலும் பகுதி நேரத்தில், வழக்கமாக ஊதியமின்றி பணியாற்றுகின்றார். பல்வேறு நிகழ்ச்சிகளிலும் விழாக்களிலும் நகரத்தின் சார்பாளராக மேயர் பங்கேற்கிறார்.

இலங்கை
------

இலங்கையில் மாநகர சபையின் தலைவராக தேர்தலில் வெற்றிபெற்ற, பட்டியலில் முதலாவது பெயரைக் கொண்டவர் நகர முதல்வராக நியமிக்கப்படுவார். இரண்டாவது பெயரைக் கொண்டவர் துணை நகர முதல்வராக நியமிக்கப்படுவார்.

உசாத்துணை
---------

1. ↑   *The Laws of Sri Lanka*. Department of Government Printing. 1987.

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***நகரத்தந்தை*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***Mayors***   
என்பதின் ஊடகங்கள் உள்ளன. 

* Comparative database of European mayors
அழும் குழந்தையொன்றின் கண்ணீரைச் சித்தரிக்கும் படம்.
தவறான கணிப்பால் ஏற்படுகின்ற ஒரு மன நோய் தான் கவலை. உறுதியின்மை அல்லது ஏதேனும் அபாயத்தைச் சந்திக்க நேரிடும்போது நாம் உணரும் ஒருவகை சாதாரண உணர்ச்சிதான் கவலை. *வேதாத்திரி மகரிஷி* கவலை என்பதை கற்பனையான வலை என்று குறிப்பிடுகிறார்.

**கவலை** அல்லது **துயரம்** என்பது இழப்பு, உதவியற்ற நிலை, பயனற்ற நிலை போன்ற உணர்ச்சிகளை வெளிக்காட்டும் ஒரு மன உணர்வாகும். இந்நிலையில் மனிதர்கள் பொதுவாக அமைதியாகவும், ஆற்றலற்ற நிலையிலும், ஏனையோரிடமிருந்து விலகியும் இருக்கத் தலைப்படுவர். அத்துடன் அழுகை மூலமும் அவர்களது இந்த மனநிலை வெளிக்காட்டப்படும்.

மனநிலை தற்காலிகமாக பாதிக்கப்பட்டிருப்பின் அது கவலை எனவும், தொடர்ந்த, ஆழமான மனநிலை பாதிப்பு இருப்பதுடன், தமது வழக்கமான செயல்களை செய்யும் திறனை இழந்தும் இருப்பின் அது மனச்சோர்வு எனவும் கருதப்படும்.

போல் எக்மான் வகுத்துள்ள ஆறு அடிப்படை உணர்ச்சிகளான மகிழ்ச்சி, கவலை, கோபம், ஆச்சரியம், பயம் மற்றும் அருவருப்பு ஆகியவற்றில் கவலையும் அடங்கும்..

உசாத்துணை
---------

1. ↑  "காப்பகப்படுத்தப்பட்ட நகல்". 2013-06-01 அன்று மூலம் பரணிடப்பட்டது. 2013-12-16 அன்று பார்க்கப்பட்டது.
2. ↑  Daniel Goleman, *Emotional Intelligence* (London 1996) p. 271

| * பா
* உ
* தொ
உணர்ச்சி |
| --- |
| கோட்பாடுகள் | 
* அறிதிறன்
* உணர்திறன்
* உணர்வுசார் நுண்ணறிவு
* உணர்வு நிலை
* உள்ளுணர்தல்
* தன்மையங்கள்
* தன்விழிப்புணர்வு
* விழிப்புணர்வு

 |  |
| ஆழமான உணர்வுகள் | 
* சினம்
* வெறுப்பு
* ஆனந்தம்
* இன்பம்
* மகிழ்ச்சி
* கவலை
* ஆச்சரியம்

 |
| பொதுவான உணர்வுகள் | 
* அன்பு
* பாசம்
* கோபம்
* துக்கம்
* ஆசை
* பொறாமை
* விரக்தி
* அமைதி
* பயம்
* எதிர்பார்ப்பு
* ஏமாற்றம்
* இரக்கம்
* வெட்கம்
* பரிவு
* காதல்
* காமம்
* எரிச்சல்
* சலிப்பு
* குற்றுணர்வு
* மனவுளைச்சல்
* ஈர்ப்பு
* பெருமை
* உணர்வின்மை
* நம்பிக்கை
* மனக்கலக்கம்
* தவிப்பு
* பற்று
* நம்பிக்கையின்மை
* சோம்பல்
* அதிர்ச்சி
* மன நிறைவு
* திருப்தி
* தனிமை
* அவா
* வலி
* அலட்சியம்
* திகில்
* பீதி

 |
ஜிப்சி வர்த்தகர் மீனா கொள்ளைக்காரர்களால் தடுக்கப்படுகிறார் ஜிப்சி வர்த்தகர் மீனா கொள்ளைக்காரர்களால் தடுக்கப்படுகிறார்
**கவாரி** (Gavari) காவ்ரி எனவும் அழைக்கப்படும்  இந்திய மாநிலமான ராஜஸ்தானின் மேவார் பகுதியில் 40 நாள்கள் கொண்டாடப்படும் ஒரு விழாவாகும். நீண்ட நாள் விழாவானது ஒவ்வொரு ஆண்டும் சூலை முதல் செப்டம்பர் வரை கொண்டாடப்படுகிறது .

கவாரி பருவம்
------------

 கிராமப்புற ஜெய்சமந்த் குழுவில் இருந்து முகமூடி அணிந்த கவாரி புடியா உருவம்
ஒவ்வொரு ஆண்டும், மேவாரின் பில் சமூகங்களைச் சேர்ந்த போபா ஷாமன்கள் தங்கள் கிராமவாசிகளுக்கு கவாரி சடங்கை செய்ய அனுமதிக்கும்படியும், பல வார சுற்றுப்பயணங்களுக்கு அவர்களுடன் செல்லும்படியும் தேவிக்கு வேண்டுகோள் விடுக்கின்றனர். கடவுளின் ஒப்புதலுக்கான சராசரி காத்திருப்பு நேரம் சுமார் 4–5 ஆண்டுகள் ஆகும். மேலும் சடங்கு சுழற்சி தொடங்கியதும், ஒவ்வொரு தினசரி விழாவிற்கும் முன்பு தேவியும் வெற்றிகரமாக அழைக்கப்படுகிறார். ஒன்று அல்லது அதற்கு மேற்பட்ட குழு உறுப்பினர்கள் இருக்கும்போது மட்டுமே நடன நாடகங்கள் தொடங்கி சடங்கு தொடர முடியும்.

பங்கேற்கும் 25-25 சமூகங்கள் ஒவ்வொன்றும் 20-80 உறுப்பினர்களைக் கொண்ட தனது சொந்த கவாரி குழுக்களை உருவாக்கி அனுப்புகின்றன. இக்குழுக்கள் 600க்கும் மேற்பட்ட நாள்களுக்கு கிராம விழாக்களை நடத்துகின்றன. 

40 நாள் காவரி பருவத்தில், அனைத்து கலைஞர்களும் உயிருள்ள பூமியுடனும், தெய்வீக ஆவியுடனும் பயபக்தியுடன் தொடர்பு கொள்ள கடுமையான விரத நடவடிக்கைகளை மேற்கொள்கின்றனர். அவர்கள் காமம், மது, இறைச்சி போன்றவற்றை மட்டுமல்லாமல், காலணிகள், படுக்கைகள், குளித்தல் மற்றும் கீரைகள் சாப்பிடுவதையும் தவிர்க்கிறார்கள் (இது பூச்சிகளின் வாழ்க்கைக்கு தீங்கு விளைவிக்கும்). இப்பருவத்தில் ஒவ்வொரு நாளும் ஒரே ஒரு வேளை உணவை மட்டுமே அவர்கள் சாப்பிடுகிறார்கள்.  

இறுதி நாட்களில், ஒவ்வொரு குழுவும் கடைசி செயல்திறன் மற்றும் நிறைவு விழாக்களுக்காக தனது சொந்த கிராமத்திற்குத் திரும்புகின்றன. தெய்வத்தின் கருவுறுதலை அவற்றின் நீர்நிலைகளுக்கும், இரவு முழுவதும் கொண்டாடும் கொண்டாட்டங்களுக்கும் திருப்பி அனுப்ப ஒரு மூழ்கும் சடங்குடன் சுழற்சி முடிகிறது.

மேலும் காண்க
------------

* நாட்டுப்புற மதம்
* இயற்கை வழிபாடு

மேற்கோள்கள்
-----------

1. ↑  Henderson, Carol (2002). *Culture and customs of India*. Greenwood Press. .
2. ↑  Bhanavat, Mahendra. *Udaipur ke adivasi: Udaipur ke bhili kshetra ka shodh evam sanskrutic sarvekshan*. Bharatiya Lokakala Mandala.
3. ↑  "Keeping history alive dramatically".
4. ↑  "MASKINDIA BHIL GAVRI GAVARI DANCE Chhoti Undri village Rajasthan : ETHNOFLORENCE Indian and Himalayan folk and tribal arts". *ethnoflorence.skynetblogs.be* (பிரெஞ்சு). 2017-08-03 அன்று மூலம் பரணிடப்பட்டது. 2017-07-16 அன்று பார்க்கப்பட்டது.

வெளி இணைப்புகள்
---------------

* Mewar Gavari Facebook page
* Gavari.info website பரணிடப்பட்டது 2021-06-20 at the வந்தவழி இயந்திரம்
**கண்டியாங்குப்பம் நடராஜப்பெருமாள் கோயில்** தமிழ்நாட்டில் திருவண்ணாமலை மாவட்டம், கண்டியாங்குப்பம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நடராஜப்பெருமாள், ஸ்ரீதேவி, பூதேவி சன்னதிகளும், பிள்ளையார், மாரியம்மன், ராஜா அய்யர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. புரட்டாசி மாதம் சனிக்கிழமை முக்கிய திருவிழாவாக நடைபெறுகிறது. சித்திரை மாதம் மாரியம்மன் கூழ்வார்த்தல் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கார்ல் ரோஜர்ஸ்
**கார்ல் ரோஜர்ஸ்** (Carl Rogers, சனவரி 8, 1902 – பெப்ரவரி 4, 1987) ஒரு அமெரிக்க உளவியலாளர். அவரது "திசை காட்டா கருத்துரை வழங்கல்" முறை தற்கால உளச்சிகிச்சை முறைகளையும், அமைப்புக்கள் மற்றும் குழுமங்களுக்குள் விரோதங்களை நீக்க பயன்படுத்தப்படும் வழிமுறைகளையும் பெரிதும் பாதித்துள்ளது. கார்ல ரோஜர்ஸின் கருத்துக்கள் கல்வி முறையையும் ஆழமாகப் பாதித்தன. முன்பு பழக்கத்தில் இருந்த ஆசிரியர்-மைய கல்வி முறை மாணவர்-மைய கல்வி முறையாக மாறியது.

### தனி நபர் பார்வை

கார்ல் ரோஜர்ஸின் உளவியல் கருத்துக்களில் மனிதனின் தனித்துவத்துக்கு மிகவும் முக்கியத்துவம் வழங்கப்படுகிறது. ஒவ்வொரு மனிதன் ஒரு தனி மனிதன். அவன் அவனுக்கென்ற தனித்துவமான சூழ்நிலையில் வளர்ந்து மற்றவர்கள் அனைவரையும் விட வித்தியாசமான நபராக இயல்பு பெறுகிறார். ஆகவே, அவரை கோடிக்கணக்கானோரில் ஒருவர் போல் கருதாமலும் அவர் குணாதிசயங்களை பொதுவான முறையில் ஆய்வு செய்யாமலும் அவரது தனித்துவமான திறமைகளையும் திறன்களையும் வளர்க்க நாம் உதவ வேண்டும்.

திசை காட்டா கருத்துரை வழங்கல் (Non-directive Counseling) முறையில் கருத்துரை வழங்குபவர் வாடிக்கையாளருக்கு திசைக் காட்டுவதற்கு பதிலாக, வாடிக்கையாளரே தனக்குப் பொருத்தமான திசையைத் தேட உதவி செய்கிறார். உளவியலாளர் ஒரு உதவிக்காரராக மட்டுமே செயல்படுகிறார். அவர் வாடிக்கையாளரிடம் கேள்விகள் கேட்டு கேட்டு வாடிக்கையாளரின் சிந்தனையில் உள்ள முரண்பாடுகளை சுட்டிக் காட்டுகிறார். அவ்வாறு வாடிக்கையாளரே தன் மனதில் உள்ள குழப்பங்களை உணர்ந்து அவற்றை சரி செய்ய முயற்சிகள் மேற்கொள்ள வழி பிறக்கிறது.

திசை காட்டா கருத்துரை வழங்கல் முறை மனநோயாளிகளுக்கு மட்டும் அல்லாது சாதாரண மனிதர்களுக்கும் உதவியாக இருக்கிறது. பல நேரங்களில் உணர்ச்சிகள் காரணமாகவோ, மற்ற காரணங்களினாலோ ஒரு விஷயத்தைத் தெளிவாகச் சிந்திக்க முடியாத நிலை ஏற்படலாம். அப்படிப்பட்ட சூழ்நிலையில் இன்னொருவர் ஒரு கண்ணாடி போல் நம் சிந்தனையையே நமக்கு பிரதிபலிப்பதன் மூலம் நம் சிந்தனையிலுள்ள கோளாறுகளை நாம் உணர உதவி செய்வார். இது தான் திசை காட்டா கருத்துரை வழங்கல் முறையின் அடிப்படை சித்தாந்தம்.

### மாணவர் மைய கல்வி முறை

கார்ல் ரோஜர்ஸின் திசை காட்டா அனுகுமுறையின் பாதிப்பு கல்வி முறையிலும் பெரிதாகக் காண முடிகிறது. ஒருவர் தானே தனக்குத் உகந்த திசையைத் தேடும்போது அவருக்கென்று மிகப் பொருத்தமான திசையை நிர்ணயிக்க முடிகிறது என்று அடிப்பைடையில் அமைகிறது மாணவர் மைய கல்வி. இக்கல்வி முறையில் மாணவரே தன் தேவைக்கேற்ப தன் கல்வி தேவைகளை நிர்ணயம் செய்கிறார். ஆசிரியரின் பங்கு வெறும் ஒரு வழிநடத்துபவராகவே இருக்கும். ஆசிரியர் உரைகள் மூலமாக கற்றுக் கொடுத்து மாணவர் அதை மனப்பாடம் செய்வதல்லாமல், மாணவரே முன்சுறுசுறுப்புள்ளவனாக (proactive) கற்றுக்கொள்ளும் பணியில் இறங்குவார். அவருக்கு உதவி தேவைபடும்போது மட்டுமே ஆசிரியரை அனுகுவார்.
**மக்கள் குறை தீர்க்கும் நாள்** என்பது தமிழ்நாடு அரசு நிர்வாகத்தில்
அடிப்படைச் சேவைகளில் மக்கள் குறைகளைச் சந்திக்கும்போது, உரிய அலுவலர்களை அணுகிக் குறைகளைத் தெரிவிக்கும் நாளாகும். ஒவ்வொரு வாரமும் திங்கட்கிழமையன்று, "மக்கள் குறை தீர்க்கும் நாள்" கடைபிடிக்கப்படுகிறது.
அன்று அனைத்து அரசு அலுவலகங்களிலும் அந்தந்த பகுதிகளில் வாழ்கிற மக்கள் தங்கள் குறைகளைத் தெரிவிக்கலாம். இது தவிர, மாவட்ட ஆட்சித் தலைவர் அல்லது மாவட்ட வருவாய் அலுவலர் மாதத்தில் ஒரு நாள் ஒரு குக்கிராமத்திற்கு நேரடியாகச் சென்று முகாமிடுவர். மாவட்டத் தலைநகருக்குச் செல்லும் வாய்ப்பும் வசதியும் இல்லாத அப்பகுதி-சுற்று வட்டார ஏழை மக்கள் இந்த முகாமைப் பயன்கடுத்தத் தங்கள் குறைகளை மாவட்ட ஆட்சியரிடம் நேரடியாக தெரிவிக்கலாம். இந்த நிகழ்வு மாவட்ட ஆட்சியர் அலுவலக கூட்டரங்கிலும் நடத்தப்படுவதுண்டு.  அவர்கள் குறைகளுக்கு அந்த முகாமிலேயே தீர்வு காண்கிற நாளாக "மக்கள் தொடர்புத் திட்ட நாள்" அமைகிறது.

மேற்கோள்கள்
-----------

1. ↑  "மக்கள் குறை தீர்க்கும் நாள் கூட்டம் பயனாளிகளுக்கு நலத்திட்ட உதவிகள்". *செய்தி*. தினமணி. 16 ஆகத்து 2017 அன்று பார்க்கப்பட்டது.
2. ↑  தமிழ்நாடு பாடநூல் கழகம், சென்னை, பதிப்பு 2017, ஆறாம் வகுப்பு, பருவம் 2, தொகுதி 2, பக்கம் 113
வலப்புற காறை எலும்பு முறிவைக் காட்டும் X - கதிர்ப்படம்
***காறை எலும்பு முறிவு*** எல்லா வயதினரிலும் ஏற்பட வாய்ப்புள்ள பொதுவான ஓர் எலும்பு முறிவாகும். கையை நீட்டியபடி கீழே விழுவதாலோ அல்லது தோள் பட்டையில் அடிபடுவதாலோ இது உண்டாகிறது.

காறை எலும்பின் நீளத்தை உள், நடு மற்றும் வெளி என்று முப்பங்காகப் பிரித்தால் நடுப்பகுதிக்கும் வெளிப்பகுதிக்கும் இடையே உள்ள பகுதியே பெரும்பாலும் முறிவுக்கு ஆளாகும் பகுதியாகும். காறை எலும்பில் பொருந்தியுள்ள தசைகள் சுருங்குவதால் முறிவடைந்த இரு பகுதிகளும் இடம் நகருகின்றன. ஸ்டெர்னோகிளிடோமாஸ்டாய்டு (sternocleidomastoid) தசை சுருங்குவதால் நடுவொட்டிய (medial) பகுதி மேல் நோக்கி இடம் பெயருகிறது. பெக்டோரலிஸ் மேஜர் (pectoralis major)தசை சுருங்குவதால் நடு விலகிய (lateral) பகுதியை கீழ் நோக்கியும் நடுநோக்கியும் இழுக்கும்.

நோயறிதல்
--------

விபத்து - அடிபட்ட பின் வலி மற்றும் வீக்கம் ஏற்படுதல்
X - கதிர் படத்தில் எலும்பு முறிவு தெளிவாகத் தெரியும்.

மருத்துவம்
----------

காறை எலும்பு முறிவு எளிதில் சேரக் கூடியது. பெரும்பாலான நோயருக்கு முக்கோண வடிவ தாங்குவானே போதும். இளம் வயதினருக்கு 8-வடிவக் கட்டு போட வேண்டும். வெகு அரிதாகவே அறுவை சிகிச்சை தேவைப்படும்.

கோளாறுகள்
---------

### விரைவாக ஏற்படும் கோளாறுகள்

* முறிந்த பகுதி கீழ்க்காறை எலும்பு குருதிக் குழாய்களைக் (subclavicular vessels) காயப்படுத்துதல்

### தாமதமாக வரும் கோளாறுகள்

* தோள்பட்டை விறைப்பு (shoulder stifness)
* முறிந்த பகுதிகள் தவறாகச் சேருதல் (malunion)
* முறிந்த பகுதிகள் சேராமலே போதல் (nonunion)
கார்வால் இராச்சியத்தின் ராணி கர்ணாவதி **(Rani Karnavati of Garhwal),** **தெஹ்ரி கர்வால்** என்றும் அழைக்கப்படுகிறார். ஷா என்ற பட்டத்தைப் பயன்படுத்தும் கார்வாலின் ராஜபுத்ர மன்னர் மஹிபத் ஷா (அல்லது மஹிபதி ஷா) என்பவரின் மனைவியாவார்.

அரியணை
------

கார்வால் இராச்சியத்தின் தலைநகரம் தேவல்கரில் இருந்து உத்தராகண்டத்தின் ஸ்ரீநகருக்கு மாற்றப்பட்டது.  இவர் 1622இல் அரியணையில் ஏறினார். கர்வாலின் பெரும்பாலான பகுதிகளில் தனது ஆட்சியை மேலும் பலப்படுத்தினார்.

ஆட்சி
-----

மன்னர் மஹிபதி ஷா 1631இல் இறந்த போது,  அவரது மரணத்திற்குப் பிறகு ராணி கர்ணாவதி, சிறுவனான ஏழு வயது மகன் பிருத்விபதி ஷா சார்பாக ராச்சியத்தை ஆட்சி செய்தார். இவர் பின்னர் பல ஆண்டுகள் ஆட்சி செய்தார். இவரது காலத்தில் படையெடுப்பாளர்களுக்கு எதிராக ராச்சியத்தை வெற்றிகரமாக பாதுகாத்தார். குறிப்பாக, 1640இல் நஜாபத் கான் தலைமையிலான ஷாஜகானின் முகலாய இராணுவத்தின் தாக்குதலை வெற்றிகரமாக முறியடித்தார். அந்த நேரத்தில் அவர் 'நக்தி ராணி' (நக்-கத்- ராணி) என்ற புனைப்பெயரைப் பெற்றார். அந்தக் காலத்தின் முகலாய படையெடுப்பாளர்கள் செய்த்தைப் போல, தோல்வியுற்றவர்களின் மூக்குகளை வெட்டும் பழக்கம் இவருக்கு இருந்தது.

ஆளுமை
-----

இவரால் கட்டப்பட்ட நினைவுச்சின்னங்கள் தேராதூன் மாவட்டத்திலுள்ள் நவாடாவில் இன்றும் உள்ளன.  ரிஸ்பானா நதியிலிருந்து தொடங்கி தேராதூன் நகரம் வரை அதன் நீரைக் கொண்டுவரும் அனைத்து தூன் கால்வாய்களிலும் முதன்மையான ராஜ்பூர் கால்வாயைக் கட்டிய பெருமையும் இவருக்கு உண்டு.  தூன் பள்ளத்தாக்கின் மத்திய மற்றும் கிழக்கு பகுதியை வடிகட்டுகின்ற சாங் ஆற்றின் துணை நதியில் ரிஸ்பானா நதியும் ஒன்றாகும். 

சில ஆண்டுகளுக்குப் பிறகு இவரது மகன் பிருத்விபதி ஆட்சிப்பொறுப்பை ஏற்று தனது தாயின் ஆலோசைனையின் கீழ் புத்திசாலித்தனமாக ஆட்சி செய்தார்.

குறிப்புகள்
-----------

1. ↑  History பரணிடப்பட்டது 10 ஏப்ரல் 2009 at the வந்தவழி இயந்திரம் *Uttarkashi district* website.
2. ↑  Garhwal Genealogy *Queensland University*.
3. ↑  Karnavati *Garhwal Himalayas: A Study in Historical Perspective*, by Ajay S. Rawat. Published by Indus Publishing, 2002. ISBN 81-7387-136-1. *Page 43-44*.
4. ↑  Dehradun district *The Imperial Gazetteer of India, 1909 v. 11,* p. 212*.*
5. ↑  Rajpur Canal பரணிடப்பட்டது 6 அக்டோபர் 2013 at the வந்தவழி இயந்திரம் *uttaranchalirrigation.com*.
**தமிழ்நாடு அரசு தொல்லியல் துறை** 1961 இல் தொடங்கப்பட்டது. இத்துறை தமிழ்நாட்டின் தலைநகர் சென்னையில் உள்ள ஆல்ஸ் சாலையில் தமிழ்வளர்ச்சி வளாகத்தில் உள்ள கட்டிடத்தில் இயங்கி வருகிறது.இத்துறையின் முதலாவது இயக்குனர் ஆர். நாகசாமி ஆவார். தற்போதைய இயக்குனர் நடன காசிநாதன் ஆவார்.

வரலாற்றிற்கு முந்தைய காலம் முதல் தற்காலம் வரையில் 33 இடங்களில் தமிழக அரசின் தொல்லியல் அகழ்வாய்வுகள் மேற்கொண்டுள்ளது.

பணிகள்
------

* தமிழ்நாட்டில் உள்ள நினைவுச் சின்னங்களை பாதுகாத்தல்.
* வரலாற்று தளங்களில் அகழ்வாராய்ச்சி நடத்துதல்.
* அருங்காட்சியகத்தில் உள்ள கலைப்பொருட்களை இரசாயனப் பாதுகாப்பு மேற்கொள்ளுதல்.
* கல்வெட்டுகளை நகலெடுத்தல், கல் கல்வெட்டுகளில் உள்ளவற்றை அச்சிடுதல், மற்றும் புத்தக வடிவில் அவற்றை வெளியிடுதல்.

நிர்வாக அமைப்பு
---------------

தொல்லியல் துறையானது தொல்லியல் துறை ஆணையரின் தலைமையின் கீழ், துணை இயக்குநர், தொல்லியல் துணை கண்காணிப்பாளர், செயற்பொறியாளர், உதவி செயற்பொறியாளர், உதவி கண்காணிப்பு கல்வெட்டாய்வாளர், மண்டல உதவி இயக்குநர்கள், காப்பாட்சியர்கள், கல்வெட்டாய்வாளர்கள், தொல்லியல் அலுவலர்கள், வரலாற்றுக்கு முந்தைய கால அகழாய்வாளர்
மற்றும் அகழாய்வாளர் ஆகியோரைக் கொண்டு இயங்கி வருகின்றது.

### அலுவலகங்கள்

தமிழ்நாட்டில் இத்துறைக்கு சென்னை, சிதம்பரம், மதுரை, தஞ்சாவூர், திருநெல்வேலி, கோயம்புத்தூர், நாகர்கோவில், தர்மபுரி ஆகிய எட்டு இடங்களில் மண்டல அலுவலகங்கள் உள்ளன.

தொல்லியல் இரசாயன ஆய்வுக்கூடம்
-----------------------------

இங்கு 1980 முதல் தொல்லியல் இரசாயன ஆய்வுக்கூடம் இயங்கி வருகிறது. நினைவுச் சின்னங்கள், வெண்கலப் படங்கள், செப்பு தகடுகள், நாணயங்கள், சுடுமண், ஸ்டக்கோ மற்றும் ஓவியங்கள் போன்ற பழமையான பொருட்கள் இரசாயனம் மூலம் பாதுகாக்கப்படுகின்றன.

நூலகம்
------

இங்குள்ள நூலகத்தில் தொல்லியல், மானிடவியல், கலை, வரலாறு, கல்வெட்டியல் தொடர்பான புகழ்பெற்ற வெளிநாட்டு மற்றும் இந்திய அறிஞர்கள் மற்றும் நிபுணர்கள் எழுதியுள்ள 11,500 க்கும் மேற்பட்ட புத்தகங்கள் உள்ளன.

கல்வெட்டு ஆராய்ச்சி நிறுவனம்
----------------------------

தமிழக அரசின் தொல்லியல் துறையின் கீழ் செயல்பட்டு வரும் கல்வெட்டு ஆராய்ச்சி நிறுவனம் (Institute of Epigraphy) கல்வெட்டு, தொல்லியல், அகழாய்வில் முதுகலை டிப்ளமா (Post Graduate Diploma in Epigraphy, Archaeology, Excavation) ஆகிய படிப்புகளை வழங்கி வருகிறது.

பராமரிக்கும் அரண்மனைகள்
-----------------------

* திருமலை நாயக்கர் அரண்மனை
* தஞ்சாவூர் அரண்மனை
* இராமநாதபுரம் அரண்மனை

இதனையும் காண்க
--------------

* தமிழக தொல்லியல் களங்கள்
* தமிழக அருங்காட்சியகங்கள்

மேற்கோள்கள்
-----------

1. 1 2  "கல்வெட்டுகளை ஆராய ஒரு படிப்பு﻿". *தமிழ் இந்து*. . 
[*தொடர்பிழந்த இணைப்பு*]
2. ↑  "Excavations". 2017-10-04 அன்று மூலம் பரணிடப்பட்டது. 2017-09-19 அன்று பார்க்கப்பட்டது.
3. ↑  "The State Department of Archaeology﻿". *தமிழ்நாடு அரசு தொல்லியல் துறை இணையதளம்*. Archived from the original on 2016-11-29. .
4. ↑  கொள்கை விளக்கக் குறிப்பு-கலை மற்றும் பண்பாடு அருங்காட்சியங்கள், தொல்லியல் துறை 2019-2020
5. ↑  "District Archaeological Offices". *தமிழ்நாடு அரசு தொல்லியல் துறை இணையதளம்*. Archived from the original on 2017-01-03. .
6. ↑  "Chemical Laboratory - Conservation & Preservation". *தமிழ்நாடு அரசு தொல்லியல் துறை இணையதளம்*. Archived from the original on 2017-01-29. .
7. ↑  "library". *தமிழ்நாடு அரசு தொல்லியல் துறை இணையதளம்*. Archived from the original on 2016-11-30. .

வெளியிணைப்புகள்
---------------

* தமிழ்நாடு அரசு தொல்லியல் துறை இணையதளம்
**மக்கள் சக்தி இயக்கம்** மக்களின் வளர்ச்சியை மையப்படுத்தும், மக்களை அதிகாரப்படுத்தும் மற்றும் மாற்று அரசியல் நடைமுறைக்கு கொண்டு வரும் நோக்கில் டாக்டர் எம். எஸ். உதயமூர்த்தியால் பிப்ரவரி 1988 ஆம் ஆண்டில் துவங்கப்பட்டது. சமூக அரசியல் மாற்றத்திற்கான இயக்கம் என்ற அறிமுகத்துடன் இந்த இயக்கம் செயல்பட்டு வருகிறது. நதி நீர் இணைப்பினை வலியுறுத்தி இந்த இயக்கம் பலப்பல போராட்டங்களை நிகழ்த்தியுள்ளது. இளைஞர்கள் அரசியலுக்கு வர வேண்டும் என்ற நோக்கில் இந்த இயக்கம் பள்ளி கல்லூரி மாணவர்களிடையே விழிப்புண‌ர்வை ஏற்படுத்தி வந்தது. இளைஞன் ஒருவன் முரசறைவது ‌போன்ற படம் இந்த இயக்கத்தின் சின்னம் ஆகும். இவ்வியக்கத் தலைமையகம் சென்னை கே.கே.நகரில் உள்ளது. தமிழ்நாடு முழுதும் கிளைகள் கொண்ட இந்த இயக்கத்தில் பலர் உறுப்பினராக உள்ளனர்.

டாக்டர் அ. சண்முகம் 2௦12 ம் ஆண்டிலிருந்து தலைமை ஏற்று நடத்தி வருகிறார்.

இயக்கத்தின் வெள்ளி விழா ஆகஸ்ட் 2013, 11ம் தேதி பம்மல் சங்கரா நகரில் அமைந்துள்ள ஸ்ரீ சங்கர வித்யாலயா பள்ளியில் இயக்க தலைவர் டாக்டர் அ.சண்முகம் தலைமை ஏற்க, நடந்தேறியது. R.N.ரெங்கநாதன், மாநில பொதுச் செயலாளர் வரவேற்புரை நிகழ்த்தினார். பி.எஸ்.இராகவன் I.A.S சிறப்பு விருந்தினராக கலந்து கொண்டு சிறப்பித்தார். டாக்டர் திருப்பூர் கிருஷ்ணன், டாக்டர் பழனித்துரை, டாக்டர் க. ப. அறவாணன், நடராஜன் IPS ஆகியோர் கலந்து கொண்டு சிறப்புரை ஆற்றினார்கள். கடந்த 25 ஆண்டுகளில் சிறப்பாக செயல்பட்ட இயக்க செயல்வீரர்கள் கௌரவிக்கப்பட்டார்கள்.

வெளியிணைப்புகள்
---------------

மக்கள் சக்தி இயக்கம் பற்றிய வலைப் பூ
**அனலாடீசுவரர் கோயில்** என்பது திருச்சிராப்பள்ளி மாவட்டம் தொட்டியம் நகரில் அமைந்துள்ள சிவாலயமாகும். இச்சிவாலயத்தின் மூலவர் அனலாடீஸ்வரர் என்றும் அம்பாள் திரிபுர சுந்தரி என்றும் அழைக்கப்படுகிறார். பிரம்மபுரம், திரிபுரசம்ஹாரஷேத்திரம், மத்தியாசலஷேத்திரம், துவஷ்டபுரி போன்ற பெயர்களில் புராண காலங்களில் இத்தலம் அழைக்கப்பட்டுள்ளது.

சொல்லிலக்கணம்
-------------

* பிரம்மபுரம் - பிரம்மன் யாகம் செய்த தலம்.
* திரிபுரசம்ஹாரஷேத்திரம் - திரிபுரங்களை அழித்த தலம்.
* மத்தியாசலஷேத்திரம் - மத்திய மலையை அடுத்துள்ள தலம்
* துவஷ்டபுரி -

தலபுராணம்
---------

தாரகாசூரனுக்கு வித்யுன்மாலி, தாரகாட்சன், கமலாட்சன் என்ற மூன்று மகன்கள் இருந்தனர். அவர்கள் பிரம்மாவை நோக்கி தவமிருந்து பல்வேறு வரங்களைப் பெற்றனர். அதில் ஆகாயத்தில் பொன், வெள்ளி, இரும்பு ஆகிவைகளால் ஆன பறக்கும் கோட்டைகளையும், மூவரையும் ஒரே கனையால் மட்டுமே கொல்ல முடியும் என்ற வரத்தையும் பெற்றார்கள். அக்கோட்டைகளை திரிபுரங்கள் என்று அழைத்தனர். மூவரும் அந்தக் கோட்டையை பயன்படுத்தி பல்வேறு தேவர்களையும், உலகங்களையும் அடிமையாக்கினர். இந்திரன், பிரம்மா, திருமால் ஆகியோருடன் தேவர்களும் இணைந்து சிவபெருமானிடம் சென்று தங்களை காக்க வேண்டினர்.

சிவபெருமான் பூமியை தேராகவும், சந்திர சூரியனை குதிரைகளாகவும், பிரம்மனை சாரதியாகவும், மேருமலையை வில்லாகவும், வாசுகியை நாணாகவும், திருமாலை தேரின் சிறகாகவும் அமைத்து போர்கலத்திற்கு சென்றார். திரிபுரங்களின் அசுரர்களை அழித்தார். இதனால் சிவபெருமானுக்கு திரிபுர தகன மூர்த்தி, திரிபுராந்தகர், திரிபுரசம்ஹாரர் போன்ற பெயர்கள் கிடைத்தன.

அவ்வாறு முப்புறங்களை எரிக்கும் போது சிவபெருமானின் அம்பின் பொறி தொட்டு சென்ற இடம் துவஷ்டபுரியாகும். இவ்விடம் தற்போது தொட்டியம் என்று அழைக்கப்படுகிறது.

ஒரு முறை பிரம்மா இத்தலத்திற்கு வந்து யாகமொன்றை செய்தார். அவருடைய யாகத்தில் மகிழ்ந்த சிவபெருமான் அந்த அக்னி குண்டத்திலேயே நடனம் ஆடினார். அதனால் இத்தலத்தின் மூலவரை **அக்னி நர்த்தீஸ்வரர்** என்று அழைக்கப்படுகிறார்.

தலசிறப்பு
---------

சிவபெருமானுடைய அட்ட வீராட்ட செயல்களில் ஒன்றான திரிபுரங்களை எரித்தலின் போது சிவபெருமான் அம்பின் பொறி தொட்டுச் சென்ற இடமாகும். பிரம்மன் செய்த யாக குண்டம் இத்தலத்தின் தீர்த்தமாக உள்ளது. அதனை ஈஸ்வரி தீர்த்தம் என்கின்றனர்.

விழாக்கள்
---------

* தேய்பிறை அஷ்டமி - பைரவ வழிபாடு
* பிரதோசம்
* மகாசிவராத்திரி
* காத்திகை மாதம் ஐந்தாவது சோமவாரத்தில் ருத்ராபிஷேகமும் - சங்காபிஷேகமும் நடைபெறுகிறது.

படத்தொகுப்பு
------------

* பிரம்மாபிரம்மா
* ஐந்து அடி உயரமுள்ள பைரவர்ஐந்து அடி உயரமுள்ள பைரவர்
* மரத்தேர்மரத்தேர்
* யாளி சிற்ப வரிசை யாளி சிற்ப வரிசை
* பூதகணங்கள்பூதகணங்கள்

ஆதாரங்கள்
---------

1. 1 2 3 4 5  "பிரம்மன் வழிபட்ட தொட்டியம் அனலாடீஸ்வரர்".
2. ↑  "இந்தவார சிறப்புகள்..."
அரசு பல் மருத்துவமனை மற்றும் கல்லூரி என்றும் அழைக்கப்படும் **தமிழ்நாடு அரசு பல் மருத்துவக் கல்லூரி** (*Tamil Nadu Government Dental College*) சென்னை மருத்துவக் கல்லூரியின் ஒரு பிரிவாகும். இக்கல்லூரி நிர்வாக ரீதியாக ஒரு தனி நிறுவனம் என்றாலும், இது சென்னை மருத்துவக் கல்லூரி மற்றும் அரசு பொது மருத்துவமனை ஆகியவற்றுடன் செயல்படுகிறது.

இந்த மருத்துவமனையில் பல்வேறு பிரிவுகளில் நாள் ஒன்றுக்கு சுமார் 1,000 முதல் 1,500 நோயாளிகளுக்குs சிகிச்சை அளிக்கப்படுகிறது. நாட்டிலேயே இந்த மருத்துவமனை முதன்மையானது என்று கூறப்படுகிறது.

விரிவாக்கம்
-----------

2012ல், புதிய கட்டடம் ₹ 206,3 மில்லியன் செலவில் கட்டப்பட்டது. இக்கட்டடத்தை அன்றைய தமிழ்நாடு முதல்வர் ஜெயலலிதா திறந்து வைத்தார். புதிய கட்டிடம் இரண்டு தளங்களைக் கொண்டுள்ளது. ஒரே நேரத்தில் 300 நோயாளிகளுக்குச் சிகிச்சை வழங்கும் திறன் கொண்டது. வெளி நோயாளி தொகுதி மற்றும் பிற வசதிகள் புதிய கட்டிடத்திற்கு மாற்றப்பட்டன.

மேலும் காண்க
------------

* தமிழ்நாடு அரசின் கல்வி நிறுவனங்களின் பட்டியல்
* இந்தியாவில் உள்ள மருத்துவக் கல்லூரிகளின் பட்டியல்
* சென்னையில் சுகாதாரச் சேவை
* சென்னை அரசுப் பொது மருத்துவமனை

மேற்கோள்கள்
-----------

1. ↑  "Foundation stone laid for renovation of ‘Namakkal Kavignar Maaligai'". *The Hindu* (Chennai: The Hindu). 4 March 2012. .

வெளியிணைப்புகள்
---------------

* Official Website பரணிடப்பட்டது 2022-06-12 at the வந்தவழி இயந்திரம்
**தால்மியா குழு** (Dalmia Group) 'என்பது இந்திய நிறுவனங்களின் குழுவைக் குறிக்கிறது. அவை இராமகிருட்டிண தால்மியா, ஜெய்தயால் தால்மியா ஆகியோரால் நிறுவப்பட்ட வணிகங்களுக்கு அவற்றின் தோற்றத்தைக் கண்டறிகிறது. தால்மியா சகோதரர்கள் 20 ஆம் நூற்றாண்டின் முதல் பாதியில் கிழக்கு இந்தியாவில் ஒரு வணிக நிறுவனத்தை நிறுவினர். 1930 களில், இந்த குழு சாகு ஜெயின் குடும்பத்தின் வணிகங்களுடன் ஒன்றிணைந்து தால்மியா-ஜெயின் குழுவை உருவாக்கியது. 1948 ஆம் ஆண்டில், இரு குடும்பங்களும் தொழில்களைப் பிரிக்க முடிவு செய்தன. தால்மியா வணிகங்கள் இராமகிருட்டிணாவிற்கும் ஜெய்தயாலுக்கும் இடையில் மேலும் பிரிக்கப்பட்டன. இன்று, பல நிறுவனங்கள் அவற்றின் தோற்றத்தை அசல் தால்மியா வணிகங்களைக் கொண்டுள்ளன. இவற்றில் தால்மியா சகோதரர்கள் என்பதும் அடங்கும், இது இப்போது விஷ்ணு அரி தால்மியாவின் மகன்களான சஞ்சய் தால்மியா, அனுராக் தால்மியா ஆகியோரால் நிர்வகிக்கப்படுகிறது. கௌதம் தால்மியா, புனீத் தால்மியா ஆகியோரால் நிர்வகிக்கப்படும் தால்மியா பாரத் குழு; ஒரிசா சிமென்ட்; மறுமலர்ச்சி குழு; அவற்றின் துணை நிறுவனங்கள் போன்றவை.

வரலாறு
------

தால்மியா குழும நிறுவனங்கள் அதன் தோற்றத்தை இராம்கிருட்டிண தால்மியா, ஜெய்தயால் தால்மியா ஆகியவர்களிடமிருந்து தொடங்கியது. இந்த இரண்டு மார்வாடி சகோதரர்களும் இன்றைய ராஜஸ்தானில் பிறந்தவர்கள். தால்மியா என்ற பெயர் இன்றைய அரியானாவில் உள்ள அவர்களின் மூதாதையர் கிராமத்தின் பெயரிலிருந்து வந்தது. தால்மியாக்கள் 20 ஆம் நூற்றாண்டின் முதல் பாதியில் கிழக்கு இந்தியாவில் ஒரு வணிகக் குழுவை நிறுவினர். இந்த வணிகங்களில் தானாபூரில் ஒரு சர்க்கரை ஆலையும், கொல்கத்தாவில் ஒரு பொருட்கள் வர்த்த நிறுவனமும் அடங்கும். 1932 ஆம் ஆண்டில், இராமகிருட்டிண தால்மியாவின் மகள் பணக்கார சாகு ஜெயின் குடும்பத்தைச் சேர்ந்த சாந்தி பிரசாத் ஜெயின் என்பவரை மணந்தார். அதைத் தொடர்ந்து, சாந்தி பிரசாத்த்தும், தால்மியா சகோதரர்களும் இணைந்து வணிகத்தை விரிவுபடுத்தினர். இதன் விளைவாக தால்மியா-ஜெயின் குழு உருவானது. 1940 ஆம் ஆண்டின் இறுதியில், இந்த குழு பல சர்க்கரை ஆலைகள், சீமைக்காரைஆலைகள், இரசாயனத் தொழிற்சாலைகள், பொறியியல் ஆலைகள், ஒரு காகித ஆலை ஆகியவற்றை இயக்கி வந்தது. 

தால்மியா-ஜெயின் குழுமம் இந்திய சீமைக்காரைத் துறையில் ஏ.சி.சி நிறுவனத்தின் ஏகபோகத்தை சவால் செய்தது. இந்தியா முழுவதும் சீமைக்காரைத் தொழிற்சாலைகளை அமைத்து (இன்றைய பாக்கித்தான் உட்பட). குழு மற்ற தொழில்களிலும் இறங்கியது; அதன் துணை நிறுவனங்களில் பாரத் வங்கி, பாரத் ஆயுள் காப்பீடு, லாகூர் மின்சாதனம், கோவன் குழும நிறுவனங்கள், இரண்டு பருத்தி ஆலைகள், ஒரு பால் மற்றும் மூன்று ஆண்ட்ரூ யூல் சணல் ஆலைகள் அடங்கும்.  1946 ஆம் ஆண்டில், *டைம்ஸ் ஆப் இந்தியாவின்* வெளியீட்டாளரான பென்னட், கோல்மன் &amp; கோ லிமிடெட் நிறுவனத்தை இராமகிருட்டிண தால்மியா வாங்கினார். இது பின்னர் தால்மியா-ஜெயின் குழுவில் பிரிந்த பின்னர் சமணர்களுக்கு விற்கப்பட்டது.

மேற்கோள்கள்
-----------

1. ↑  Sangita P. Menon Malhan (2013). *The TOI Story*. HarperCollins India. .
2. ↑  Stanley A. Kochanek (1974). *Business and Politics in India*. University of California Press. பக். 342. .
இந்தியாவில் தமிழ்நாடு மாநிலத்தில் உள்ள நீர்வளம் குறித்த செயல்பாடுகளைக் கவனிப்பதற்காக தமிழ்நாடு அரசு சார்பில் பொதுப்பணித்துறையின் கீழ் தமிழ்நாடு அரசு நீர்வள ஆதார அமைப்பு ஒன்று இயங்கி வருகிறது.

பணிகள்
------

இந்த அமைப்பு தமிழ்நாடு மாநிலத்திலுள்ள ஊராட்சி ஒன்றியங்களின் சராசரி நிலநீர் மட்டம், நிலநீர்த் தரம், மழை அளவு மற்றும் நிலத்தடி நீர் நுகர்வு பாகுபாடு போன்ற அனைத்துத் தகவல்களையும் கொண்டுள்ளது. நிலநீர்த் துறையால் மக்களுக்கு கீழ்காணும் சில சேவைகள் அளிக்கப்படுகின்றன.

1. நிலத்தில் கிணறு அல்லது ஆழ் துளை கிணறு தோண்டுவதற்கு உகந்த இடத்தை தேர்வு செய்ய புவி பௌதீக ஆய்வு சேவைகளை அளிக்கிறது.
2. நீர் மாதிரியை பரிசோதனை செய்து உங்களுக்கு அந்நீரின் தரத்தினைத் தெரிவிக்கிறது.இந்தப் பரிசோதனைக்காக வீட்டு உபயோகத்திற்கு - ரூ.250/- விவசாய உபயோகத்திற்கு - ரூ.75/-ஐயும் கட்டணம் பெற்றுக் கொள்கிறது.
3. இவ்வமைப்பால் சேகரிக்கப்படும் புள்ளி விபரங்களைப் பொதுமக்களின் உபயோகத்திற்கு வழங்குகிறது.

**வழங்கப்படும் புள்ளி விவரங்கள்**

அ. நிலத்தடி நீர் மட்டம்

ஆ. நிலத்தடி நீரின் தன்மை

இ. மழை அளவு மற்றும் தட்ப வெப்ப நிலை

ஒரு புள்ளி விபரம் ஒரு மாவட்டத்திற்கு ஒரு வருடத்திற்கு வழங்குவதற்கு, வரைவுக் காசோலையாகச் செலுத்த வேண்டிய கட்டணமாக மாணவர்கள்- ரூ.100/- அரசு சாரா அலுவலர்கள்- ரூ.200/- ஆலோசனைக் கூறும் நிறுவனங்கள் - ரூ.300/- மற்றவர்கள்- ரூ.500/- என நிர்ணயிக்கப்பட்டுள்ளது. 

* நிலநீர் உபயோகத்தினைச் சார்ந்த புதிய தொழிற்சாலை, நிறுவனம் அல்லது கூட்டமைப்பு ஆரம்பிக்க இந்நிலநீர்த் துறையிலிருந்து நிலநீர் இருப்புச் சான்றிதழ் அளிக்கப்படுகிறது.

வெளி இணைப்புகள்
---------------

* தமிழ்நாடு அரசு பொதுப்பணித் துறை / நீர்வள ஆதார அமைப்பு இணையதளம்
**கப்பற்பறவை** (*frigatebirds*) கடற்பறவையின் "கப்பற்பறவை" குடும்பம் ஆகும். இவற்றில் 5 இனங்கள் உள்ளன. இவை "போர்ப் பறவை மனிதன்", "கப்பல் கூழைக்கடா" அல்லது "கடற்கொள்ளை பறவை" எனவும் அழைக்கப்படுவதுண்டு. இவை கூழைக்கடாக்களுடன் தொடர்பட்டிருப்பதால், "கப்பல் கூழைக்கடா" எனவும் அழைக்கப்படுவதுண்டு. இவை நீண்ட சிறகுகளையும், வால்களையும், அலகுகளையும் கொண்டிருக்கும். ஆண் பறவை தொண்டைப்பகுதியில் இறகற்ற, தோலாளான பை போன்ற அமைப்பைக் கொண்டிருக்கும். இது இனப்பெருக்கக் காலத்தில் துணையினைக் கவர ஊதிப் பெருத்துக் காணப்படும்.
இவை உணவு, தண்ணீர், ஓய்வு உறக்கமின்றி, தரையிறங்காமல் தொடர்ந்து 400 கிலோ மீட்டர் தூரம் வரையிலும் பயணிக்கக்கூடியவை என்று ஆய்வாளர்கள் உறுதிப்படுத்தி யிருக்கிறார்கள்.

மேக கூட்டங்களில் 400 முதல் 1000 கிலோ மீற்றருக்கு மேலே திட்டு திட்டாக தெரியும் குவி மேகத்திற்கு மேலே பறந்து சென்று இறக்கையை விரித்து பல கிலோமீற்றர்கள் சகதியை இழக்காமல் கடந்து செல்லும் திறன் பெற்றுள்ளது. மற்ற பறவையைப்போல் இல்லாமல் இதன் இறக்கைகளில் தண்ணீர் ஒட்டுவதால் வாத்தைப்போல் தண்ணீரில் மிதக்கவோ, முக்குளிப்பான் போல் தண்ணீரில் நீந்தவோ முடியாது. இப்பறவை எங்கு தூங்குகிறது என்று இன்மும் கண்டுபிடிக்கப்படவில்லை.

குறிப்புக்கள்
-------------

1. ↑  "Scientists at Universidad Nacional Autonoma de Mexico discuss research in life science.". *Science Letter (subscription required)*. 12 October 2010. Archived from the original on 22 ஏப்ரல் 2016.. பார்த்த நாள்: 20 May 2014.
2. ↑  த.வி.வெங்கடேஸ்வரன் (30 ஆகத்து 2016). "அறிவியல் அறிவோம்: ஒரே மூச்சில் 400 கி.மீ. தூரம்!". *கட்டுரை*. தி இந்து. 30 ஆகத்து 2016 அன்று பார்க்கப்பட்டது.
3. ↑  த.வி.வெங்கடேஸ்வரன் (30 ஆகத்து 2016). "அறிவியல் அறிவோம்: ஒரே மூச்சில் 400 கி.மீ. தூரம்!". *கட்டுரை*. தி இந்து. 30 ஆகத்து 2016 அன்று பார்க்கப்பட்டது.

வெளியிணைப்பு
------------

விக்கிமீடியா பொதுவகத்தில்,  
 ***Fregatidae***   
என்பதின் ஊடகங்கள் உள்ளன. 

* Frigatebird videos பரணிடப்பட்டது 2016-07-10 at the வந்தவழி இயந்திரம் on the Internet Bird Collection
* "Frigate-bird". *பிரித்தானிக்கா கலைக்களஞ்சியம்* (11th). (1911). Cambridge University Press.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**திருக்குறள்** |

இறைவனை வணங்குவதற்குத் திருவள்ளுவர் எந்த ஒரு முறையையும் குறிப்பிடவில்லை. இறைவனின் தாள் தொழு, தாள் சேர், தாளை வணங்கு, அடி சேர், பொருள்சேர் புகழ் புரி, பொய்தீர் ஒழுக்கநெறி நில் எனப் பொதுப்படக் கூறுகிறார். இவற்றை விளங்கிக்கொள்வோம்.

* இறைவன் தாள்
* இறைவன் அடி
* இறைவன் பொய்தீர் ஒழுக்க நெறி
* இறைவன் பொருள்சேர் புகழ்

என்றெல்லாம் குறிப்பிடும்போது இறைவன் மனித உருவில் வாழும் தெய்வம் எனக் காட்டுகிறார். இறைவனுக்குத் தாள் என்னும் முயற்சி உண்டு. இறைவன் அடி எடுத்து நடக்கிறான் (ஏகினான்). இறைவன் பொய்தீர் ஒழுக்க நெறியில் நிற்கிறான். அதனால் அவனைச் சேரும் புகழே பொருள் புகழ். - என்றெல்லாம் கூறுகிறார். 

இறைநிலையின் பாங்குகளை அறிவியல் கண்கொண்டு அவர் கூறியிருப்பதை அவர் கூறியுள்ள தொடர்களைக்கொண்டு பல தலைப்புகளில் விளங்கிக்கொண்டோம். வள்ளுவர் காட்டும் இறைநிலைகள் நான்கு எனவும் கண்டோம். அவை நமக்குத் தெரியாமல் நம்மோடு இருக்கும் புதிர்நிலை, மழையாக வழங்கும் கொடைநிலை, வாழ்ந்து காட்டும் நீத்தார்நிலை, கூடிவாழும் அறநிலை என்பன.

இறை என்னும்போது புதிர்நிலை. இறைவன் என்னும்போது தெரிநிலை. ஆதிபகவு என்னும்போது புதிர்நிலை. ஆதிபகவன் என்னும்போது தெரிநிலை.

தெரிநிலைக்குத் தாள் உண்டு. அடி உண்டு. ஒழுக்கநெறி உண்டு. புகழ் உண்டு. தெரிநிலை என்பது வாழ்ந்து வழிகாட்டிய தெய்வம். அந்தத் தெய்வ நெறியைக் காட்டிக்கோண்டு வாழும் தெய்வம் (நீத்தார்). தெய்வப் படிமைகளுமாம். 

| **இறைவன், வள்ளுவர் பார்வை** |  |
| --- | --- |
| இறைவன், அகப்பார்வை | ஆதிபகவன் | வாலறிவன் | மலர்மிசை ஏகினான் | வேண்டுதல் வேண்டாமை இலான் | பொறிவாயில் ஐந்து அவித்தான் | தனக்கு உவமை இல்லாதான் | அறவாழி அந்தணன் | எண்குணத்தான் | இறை வணக்கம் | நீத்தார் | தெய்வம் | ஊழ் * பா
* உ
* தொ
 |